સુપ્રીમ કોર્ટે સબંધિત પક્ષો પાસેથી 11 એપ્રિલે યોજાનારી આ કેસની આગલી સુનવણી સુધી સ્થિતિ જાળવી રાખવા માટે જણાવ્યું છે . મુખ્ય ન્યાયાધીશ અલ્તમસ કબીર તથા ન્યાયાધીશ વિક્રમજીત સેનની પીઠે જણાવ્યું કે મુદ્દાની સુનવણી 11 એપ્રિલના રોજ થવા દેવી જોઇએ . જ્યાં સુધી સંબંધિત પક્ષોને મામલામાં યથાસ્થિતિ જાળવી રાખવાનો નિર્દેશ આપવામાં આવે ત્યાં સુધી ટેલિકોમ વિભાગને કોઇ દંડાત્મક કાર્યવાહી નહીં કરવા માટે જણાવ્યું છે . સુપ્રીમ કોર્ટે ભારતી એરટેલની એ અરજી પર સુનવણી કરવાનું શરૂ કર્યું છે જેના પર દિલ્હી હાઇકોર્ટના ચૂકાદાને પડકારવામાં આવ્યો છે . હાઇકોર્ટે પોતાના નિર્ણયમાં કેન્દ્રના એ નિર્ણય પર પોતાની સહમતી દર્શાવી હતી જેમાં ટેલિકોમ કંપનીના 3જી રોમિંગ સમજુતીને ગોરકાયદેસર કહેવામાં આવ્યું છે . ઉચ્ચ ન્યાયાલયે રિલાયન્સ કોમ્યુનિકેશન્સ લિમિટેડની અરજી પર આ આદેશ આપ્યો હતો . અરજીમાં એકલ પીઠના આદેશને પડકારતા કહેવામાં આવ્યું હતું કે તેણે 3જી માટે દૈનિક ધોરણે ભારે નુકસાન થઇ રહ્યું છે અને ભારતી તેનો મફત ઉપયોગ કરી રહી છે . ટેલિકોમ વિભાગે 15 માર્ચના રોજ એક સરક્યુલર જાહેર કરીને ભારતને સાત સર્કલોમાં જ્યાં તેની પાસે સ્પેક્ટ્રમ નથી તેમાં 3જી આંતર સર્કલ રોમિંગ સુવિધા આપવાથી રોકવામાં આવી હતી . આ ઉપરાંત ભારતી પર લાયસન્સની શર્તોનું ઉલ્લંઘન કરીને પ્રતિ સર્કલ રૂપિયા 50 કરોડના હિસાબથી રૂપિયા 350 કરોડ રૂપિયા દંડ પણ ફટકાર્યો હતો .